Hulle moes ons skuif na 'n ander slaapplek om ons sleepwa van 5 m te akkommodeer, alhoewel ek met die bespreking gevra het of dit reg sal wees.
Hierdie blyplek bied waarde vir geld. Dis netjies, skoon en voorsien alle basiese geriewe. Die uitleg van die vertrek is prakties en mens ervaar 'n gevoel van ruimte, maar die badkamer is baie klein.
Foto's op die webtuiste is baie verwarrend. Swembad lyk groot om net tot verbasing amper 'n bad te kry.
Beddens nie in 'n goeie toestand nie, veral in die stoepkamer, amper onmoontlik om daar te slaap. Ons het 'n vuil braaiskottel in die kas gekry en miere is 'n groot probleem.
Jammer oor die braaiskottel. Gaste het dit net so gebruik en in die kas veggesteek. Aai tog! Ons gaan die bed in die stoepkamer vervang.
Ons is baie vriendelik ontvang. Daar was wel geen swembad soos in die foto by ons eenheid nie, ons is nie ingelig indien daar 'n swembad was om te gebruik. Die skuifdeur na die badkamer kon skaars oop en toe. Die krag was 'n groot probleem. Teen 22:00 is die krag af, nie a.g.v. Eskom nie. Ons het herhaaldelik probeer om dit by die DB-bord aan te skakel. A.g.v. van geen krag, was daar geen waaier/lugversorging nie en geen warm water om te stort of vroeg volgende oggend om water te kook vir koffie. Deur die aand tussen 01:00 en 02:00 was daar agter ons eenheid mense, kon stemme en voetstappe hoor, wat deur die rommelsakke gegrawe het. Bitter min slaap ingekry na 'n lang pad en baie moeg vir 'n 2de skof op die pad.
Die Reen het blykbaar in die DB-bord ingereën. Dit is die volgende dag herstel. 50 meter weg is 'n swembad, ons bestuurder het dit vir julle gewys. Daar is ons Seagull-eenheid agter ons mooi groot 4 slaapkamer huis, waar julle was. Dit was ons ander gaste wat julle gehoor het.
Die krag was reeds vir 2 dae af in Gariep voor ons aankoms. Ek het eers op die dag van ons aankoms 'n SMS ontvang wat se dat daar 'n kragonderbreking in Gariep is en dat dit nie seker is wanneer die krag weer aan sal kom nie. Met aankoms het Johan ons ingelig dat dit dae sal wees voor die krag weer sou aan wees. As gevolg van die krag onderbreking was daar ook geen water nie! Ons het 'n groep jongmense vir bure gehad wat baie geraas het. Daar was geen toesig op die perseel nie.
Andre, dis Afrika en jy weet wat hier in RSA aangaan met ESKOM en die droogte. Diens is nog iets wat 'n absolute skande is in die RSA.
In terme van die groep jong mense wat geraas het, as jy vir Johan gebel het en dit vir hom dit vertel het, sou hy daardie probleem sommer dadelik uit sorteer het.
Was warm verwelkom en gewys waar alles is. Dit is 'n lekker plek om te oornag en goeie waarde vir geld. Sal weer daar stop.
Dit was 'n heerlike, rustige oornagplek met baie vriendelike ontvangs en gesels deur Koos. Ons sal beslis weer so maak.
Die eenheid maak gebruik van solar om die water te verhit. Dit het die heeldag gereën en daar was geen warm water nie. Ek verstaan nie dat die webtuiste so 'n eenheid kan ondersteun nie.
Die eenheid was besonder skoon en netjies. Dit is beslis goeie waarde vir geld. Johan is die regte persoon vir die taak en laat jou dadelik welkom voel.
Al wat gepla het was toe ons bure gekry het. Probleem was ons elke woord hoor wat hulle gepraat. Dit was 'n probleem vir 'n mens se privaatheid. Verder 100%.
Ontvangs baie vriendelik en hulpvaardig. Hy het ons al die paaie verduidelik asook waar ons 'n winkel en restaurant kan kry. Dis regtig baie aangename verblyf vir twee persone. Daar is 'n lugverkoeler en ekstra komberse vir koeler weer. Kombuis baie goed ingerig met tweeplaatstofie, oondjie, mikrogolf en n groot koelkas. Sal graag 'n paar dae daar bly, want dis stil en rustig met selfs 'n braai voor die deur.
Baie netjies en skoon plekkie om te bly vir 'n naweek se wegbreek. Baie bedagsame mense wat jou ontvang as jy daar aankom.
Ons het Gariep Dam-area gekies omdat dit half pad is tussen Gauteng en die Kaap en dit was toe 'n wyse besluit. Die verblyf op die dorp is net nie so gemaklik as waaraan ons gewoond is nie. Die huis was ruim genoeg en netjies. Dit is 'n asbesgebou en word dus baie warm, daar was darem een vertrek met 'n air-con. Die televisie het 'n kanaaldiens wat ons nie ken nie maar ons kon darem die jonger meisiekind daarmee "entertain." Daar is nie goeie sekuriteit nie en die dorp word donker in die nag.
Die tyd wat toegelaat word vir warm water wanneer jy stort is veels te kort, dit nie 'n aangename ondervinding om met koue water te stort nie. Die geyser is net te klein.
Die eenheid is 'n pre-fab gebou in iemand se agterplaas. Dit is een gebou opgedeel in verskillende eenhede. Waneer bure inkom of uitgaan is 'n dit groot geraas. Die ablusie is so klein dat jy dit nie kan gebruik sonder om die deur oop te los nie. Die seepbakkie is in die middel van die wasbak geplaas sodat jy jou kop daarteen stamp waneer jy buk om die wasbak te probeer gebruik. Die yskas staan en waggel. Ek het dit self reggestel met min moeite. Parkering was in die modder en geen behoorlike mat is aan die buitekant om jou skoene af te vee nie.
Gerieflike plek in pragtige omgewing. Net wat mens nodig het vir oornag. Vriendelike mense neem jou na die oornagbestemming vanaf die ingang na die woongebied. Alles seepglad.
Verblyf is gemaklik en ruim maar bietjie vasgeval in die 90's. Die eenheid waarin ons was grens met 'n droë muur aan ander eenheid so mens hoor jou bure duidelik.
Rus is wat nodig is as mens die dag ver ry, wat gewoonlik die geval is as jy by Gariepdam stop. Met die swak gehalte bed wat ons gehad het was ons al 02:00 die oggend wakker. Ons lywe was seer en moeg gelê op die bed wat nie ondersteuning gee nie. En dan rol jy middel toe as lê. My voorstel is dat die kamer eers gesluit moet word totdat die bed vervang is met iets ordentliks. My versoek was duidelik dat ons 'n stewige bed benodig vir die aand. Geen aandag of terugvoer is gegee oor die versoek nie. Hierdie plek sleep Gariepdam se naam deur die modder, net om 'n paar rand in die sak te sit.
Ons het baie lekker gebly, was nou wel net vir een aand, maar die plekkie is goed uitgerus vir 'n oornagpunt. Die stort kan wel doen met 'n nuwe stortkop en gordyne/blinders in die kombuis, maar verder het ons lekker oornag.
Ons verblyf was baie aangenaam. Johan was baie vriendelik en het geen moeite ontsien om ons te verwelkom nie. Ons sal beslis weer van Gariep Gardens gebruik maak om oor te slaap. Net een voorstel: 'n Lig buite by die braai sou net die kroon gespan het.